Անվան այլ կիրառումների համար տե՛ս՝ Ֆոնտանկա (այլ կիրառումներ)

**Ֆոնտանկա** (ռուս.՝ Фонтанка), գետ Սանկտ Պետերբուրգում, ճյուղավորում Նևա գետի դելտայում։ Հոսում է քաղաքի կենտրոնական հատվածով։

Գետի երկարությունը - 7,6 կմ է, լայնությունը՝ մոտ 70 մ, առավելագույն խորությունը՝ մինչև 3,5 մ։ Հոսում է Նևա գետի ձախ կողմից, որտեղ գտնվում է Ամառային այգին, և թափվում Մեծ Նևա՝ Գուտուևսկի կղզուց հյուսիս։ Հին ժամանակներում կղզին, որը կազմավորվում էր Մոյկա և Ֆոնտանկա գետերով, կոչվում էր ֆիններեն՝ Peryka-saari:

Պատմություն
-----------

Անվանումը կապված է Ամառային այգու շատրվանների հետ, Ֆոնտանկայի վրայով անցնում էին Լիգայի ջրանցքի ավազանի խողովակները։

Ֆոնտանկան Անիչկովի կամուրջի մոտ. 1918 թվականից ոչ ուշ արված լուսանկար
Մինչև 1712-1714 թվականները կոչվում էր *Երիկ* կամ *Անանուն Երիկ* և իրենից ներկայացնում էր ճահճային գետակ, որն իր հոսքի ընթացքում ձևավորում էր մանր ու միջին կղզյակներ։

1737 թվականից գետը կոչվում է Ֆոնտանկա։

Անանուն Երիկի վրա առաջին կամրջի շինարարության ժամանակ ջրային պատնեշի լայնությունը մոտ 200 մետր էր, սակայն ժամանակի ընթացքում այն զգալիորեն փոքրանում է։

1743-1752 թվականներին գետը մաքրվում է և ամրացվում փայտե պատնեշով։

Ժամանակակից տեսքը Ֆոնտանկան ստացել է 1780-1789 թվականներից հետո, երբ այն վերջնականապես մաքրվում է և խորացվում, իսկ ափերը պատվում են գրանիտե պատնեշով։

Ֆոնտանկա գետի ափին՝ Նևա գետի հարավում, կար ոչ մեծ մի գյուղ, որը հայտնի էր 17-րդ դարում։ Անվանումը աղբյուրների մի մասում նշվում է որպես Կալյուլա, մնացածներում՝ Կալլինա։ Սանկտ Պետերբուրգի շինարարության առաջին տարիներին գյուղը վերակառուցվում է որպես ռուսական բնակավայր–համայնք, և այն կոչում Կալինկինա։ Այս անվանումը մնացել է Հին Կալինկինա կամուրջ անվամբ։

Մոյկա գետի ակունքը՝ Ֆոնտանկայից
1780-1789 թվականներին ճարտարապետ Անդրեյ Կվասովի նախագծով կանգնեցվում է գրանիտե պատնեշը, մուտքեր և աստիճաններ՝ գետի մոտ։ 18-րդ դարի վերջին գետի հունը ուղղվում է։

Գետի վրա այժմ կառուցված է 15 կամուրջ։ Դրանցից ամենահին կամուրջներն են վերոնշյալ Հին Կալինկինան և Լոմոնոսովի կամուրջը։

1994 թվականի նոյեմբերի 19–ին, Ֆոնտանկա գետի ափին՝ Միխայիլի դղյակի մոտ՝ № 12/1 տան մոտ՝ Առաջին ինժեներական կամուրջի հարևանությամբ, կանգնեցվել է Չիժիկ-Պիժիկի արձանը։

Նշանակությունը
--------------

1730–ական թվականներից մինչև դարի կեսը Ֆոնտանկան ծառայում էր որպես քաղաքի հարավային սահման։ Ափերին կառուցվել էին փոքր ու միջին այգիներ, որոնցից առաջինը Ամառային այգին էր՝ Պետրոս I-ի ամառային պալատի մոտ։ Չնայած նրան, 1760-ական թվականներին քաղաքի սահմանը դառնում է Օբվոդնի ջրանցքը, Ֆոնտանկան մնում է որպես Պետերբուրգի պալատական շենքերի սահմանային գետ։

Պատկերասրահ
-----------

|  |  |  |
| --- | --- | --- |
|  |  |  |

|  |  |  |
| --- | --- | --- |
|  |  |  |

Ծանոթագրություններ
------------------

1. 1 2  «Фонтанка»։ *Государственный водный реестр*։ Վերցված է 2013 թ․ նոյեմբերի 21–ին
2. ↑  «На берегу пустынных волн…», или, когда был основан Петербург?
3. ↑  Книга:Мосты и набережные Ленинграда|страницы=10
4. ↑  Р.А. Нежиховский,Река Нева и Невская губа, Ленинград,1981
5. 1 2  Путеводитель по Санкт-Петербургу - Ленинграду Archived 2007-09-28 at the Wayback Machine. на сайте Гуманитарного Университета Профсоюзов Archived 2007-09-28 at the Wayback Machine.


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |

Գրականություն
-------------

* Горбачевич К. С. Хабло Е. П.։ Почему так названы?, 1985

Արտաքին հղումներ
----------------

* Գետի տեսքը թռչնի բարձունքից
* Ֆոնտանկայի գետափնյա փողոցի նկարներ Archived 2012-09-03 at the Wayback Machine.